Genese 3 | Bibele e Inthaneteng | Phetolelo ea Lefatše le Lecha
3 Joale noha+ e ne e le seli+ ka ho fetisisa har’a libata tsohle tsa naha tseo Jehova Molimo a li entseng.+ Kahoo ea qala ho re ho mosali:+ “Na ehlile Molimo o itse le se ke la ja tsa sefate se seng le se seng se serapeng?”+ 2 Eaba mosali o re ho noha: “Re ka ja litholoana tsa lifate tse serapeng.+ 3 Empa ha e le ho ja litholoana tsa sefate se har’a serapa,+ Molimo o itse, ‘Le se ke la ja tsa sona, che, le se ke la li ama e le hore le se ke la shoa.’”+ 4 Eaba noha e re ho mosali: “Ka sebele le ke ke la shoa.+ 5 Etsoe Molimo oa tseba hore letsatsing leo ka lona le jang tsa sona mahlo a lōna a tla tutuboloha ’me le tla ba joaloka Molimo, le tsebe botle le bobe.”+ 6 Ka lebaka leo mosali a bona hore sefate se loketse ho jeoa le hore sea lakatseha mahlong, e, sefate se ne se lakatseha ha se talingoa.+ Kahoo a qala ho kha tholoana ea sona ’me a e ja. Ka mor’a moo a fa le monna oa hae ha a se a e-na le eena ’me a qala ho e ja.+ 7 Joale mahlo a bona ka bobeli a tutuboloha ’me ba qala ho hlokomela hore ba hlobotse.+ Kahoo ba rōkahanya makhasi a feiga eaba ba iketsetsa liaparo tsa letheka.+ 8 Hamorao ba utloa lentsoe la Jehova Molimo a tsamaea serapeng karolong ea letsatsi ea ha ho foka moea o pholileng,+ ’me monna le mosali oa hae ba ipatela sefahleho sa Jehova Molimo pakeng tsa lifate tsa serapa.+ 9 Jehova Molimo a ’na a bitsa monna eaba o re ho eena: “U hokae?”+ 10 Qetellong a re: “Ke utloile lentsoe la hao serapeng, empa ke ile ka tšaba kahobane ke ne ke hlobotse kahoo ka ipata.”+ 11 Eaba o re: “U boleletsoe ke mang hore u hlobotse?+ Na u jele tsa sefate seo ke u laetseng hore u se ke ua li ja?”+ 12 Eaba monna o tsoela pele ho re: “Mosali eo u faneng ka eena hore a be le ’na, o mphile tholoana ea sefate kahoo ke e jele.”+ 13 Eaba Jehova Molimo o re ho mosali: “U entse’ng?” Eaba mosali oa araba: “Noha—e nthetsitse kahoo ke jele.”+ 14 Jehova Molimo a re ho noha:+ “Kahobane u entse ntho ena, u rohakiloe har’a liphoofolo tsohle tse ruuoang le har’a libata tsohle tsa naha. U tla hahaba ka mpa ’me u tla ja lerōle ka matsatsi ’ohle a bophelo ba hao.+ 15 Ke+ tla beha bora+ pakeng tsa hao+ le mosali+ le pakeng tsa peō ea hao+ le peō ea hae.+ E+ tla u khoba+ hlooho+ ’me uena+ u tla e loma+ serethe.”+ 16 A re ho mosali: “Ke tla eketsa bohloko ba boimana ba hao haholo;+ u tla tsoala bana ka bohloko bo hlabang ba pelehi,+ ’me u tla ba le takatso bakeng sa monna oa hao, ’me o tla u laola.”+ 17 Eaba o re ho Adama: “Kahobane u mametse lentsoe la mosali oa hao ’me u jele tsa sefate seo ke u laetseng tjena malebana le sona,+ ‘U se ke ua ja tsa sona,’ lefatše le rohakiloe ka lebaka la hao.+ U tla ja lihlahisoa tsa lona ka bohloko ka matsatsi ’ohle a bophelo ba hao.+ 18 Le tla u melisetsa meutloa le lihlabahlabane,+ ’me u tla ja limela tsa naha. 19 U tla ja bohobe ka mofufutso oa phatla ea hao ho fihlela u khutlela mobung, kaha u ntšitsoe ho oona.+ Etsoe u lerōle ’me u tla khutlela lerōleng.”+ 20 Ka mor’a sena Adama a reha mosali oa hae lebitso la Eva,+ hobane o ne a tla fetoha ’mè oa e mong le e mong ea phelang.+ 21 Eaba Jehova Molimo o etsetsa Adama le mosali oa hae liaparo tse telele tsa letlalo ’me o ba apesa tsona.+ 22 Jehova Molimo a tsoela pele ho re: “Motho o fetohile ea tšoanang le e mong oa rōna ka ho tseba botle le bobe,+ ’me joale e le hore a se ke a isa letsoho eaba o kha le litholoana tsa sefate sa bophelo+ a ja ’me a phela ho isa nakong e sa lekanyetsoang,—” 23 Eaba Jehova Molimo o mo ntša serapeng sa Edene+ ho ea lema mobu oo a ntšitsoeng ho oona.+ 24 Kahoo a leleka motho ’me ka bochabela ho serapa sa Edene+ a beha likerubime+ le lehare le halimang la sabole le iphetholang le sa khaotse bakeng sa ho lebela tsela e eang sefateng sa bophelo.